[{"text_idx": "#000001", "text": "Fotisto en la intermilita Eu\u0306ropo"}, {"text_idx": "#000004", "text": "Krom tiuj eu\u0306ropaj vojag\u0302oj pere de Esperanto, Loyola havis duan grandan pasion: fotografion. Danke al la kombino de ambau\u0306 interesoj, pli ol 1.000 bildoj rilate al la vojag\u0302oj pri tiuj UK konsulteblas rete en pag\u0302aro de la historia regiona arkivo de La Rioja, kiu c\u0302i-jare ciferigis la eksterordinaran kolekton donacitan en 2015 de liaj familianoj, kun la celo igi ilin alireblaj al c\u0302iuj.[1] Tiu kolekto ankau\u0306 montras la vivon en Logron\u0303o en la tridekaj jaroj de la pasinta jarcento, kiu inkluzivas la jarojn de la hispana milito (1936-39)."}, {"text_idx": "#000005", "text": "Dum siaj eu\u0306ropaj vojag\u0302oj, Loyola vizitis plurajn urbojn de Germanio, Francio, Svedio, Italio, Libio, Malto, Nederlando, Bulgario, C\u0302eh\u0302oslovakio, Estonio, Jugoslavio, Turkio, Au\u0306strio, Rumanio, Portugalio... La fotisto kaptis la c\u0302efajn vidindaj\u0302ojn, sed ankau\u0306 la neformalan etoson de la kongresanoj dum ilia turismumado. Kredeble tiuj, kiuj plej ofte aperas en la bildoj estas la amikoj de Loyola, pluraj hispanoj, sed ankau\u0306 alilandanoj. Tiurilate abundas tiuj pri/de la c\u0302eh\u0302a esperantisto Robert Bloch, kiu mortis dum la dua mondmilito en la ekstermejo Auschwitz.[2]"}, {"text_idx": "#000006", "text": "Ne c\u0302iujn fotografaj\u0302ojn faris Loyola mem, aliajn sendis/inters\u0302ang\u0302is aliaj kongresanoj por memorigi belajn tagojn kune pasigitajn. Multaj estas altkvalitaj, tiel ke eblus (se oni konas ilin) identigi la aperintajn homojn. Kvankam la laboristoj de la hispana arkivo videble ne scipovas Esperanton kaj ne c\u0302iam transkribis perfekte la tekstetojn manskribitajn, plejparte la vortoj kompreneblas. Tio utilas por plej multe profiti de la serc\u0302ilo. Ekzemple, pri la UK en Italio, se oni serc\u0302as la vorton Zamenhof, pluraj bildoj montras la familianojn partoprenintajn la UK-on: Lidja, Adamo, Wanda kaj la infanon Ludoviko. Aliaj gravuloj, kiujn simile senmortigis la fotisto, estas Robert Kreuz, direktoro de UEA kaj c\u0302eforganizanto de tiu itala UK, kaj Louis Bastien, tiama prezidanto de UEA."}, {"text_idx": "#000008", "text": "El la nuna perspektivo kaj sciante tion, kio okazos malmultajn jarojn poste, frapas la trankvila etoso kiun s\u0302ajne oni g\u0302uis tiutempe, ec\u0302 en Germanio. Bildo vers\u0302ajne oficiala (farita de Welt-Photo-Bericht) montras momenton de la malferma ceremonio de la kongreso en Gu\u0308rzenich, festohalo en la centro de Kolonjo, kie ankau\u0306 okazis la vesperaj programeroj. Sur la podio videblas interalie Georges Warnier (prezidanto de la kongreso), Arnold Behrendt, d-ro Anton Vogt, d-ro Gu\u0308nter Riesen (urbestro de Kolonjo), la hungara poeto Julio Baghy, Eduard Stettler (prezidanto de UEA) kaj Robert Kreuz. Kune kun Esperanta kaj naciaj flagoj, el la tegmento pendas flago kun svastiko (L-4/028)."}, {"text_idx": "#000010", "text": "Kiam la kongresanoj vizitis Frankfurton, ili konatig\u0302is kun g\u0302ia urbestro Friedrich Krebs, jam konata kiel fervora antisemito kaj nazio. Li aperas en uniformo, alvenante en la ens\u0302ipejon c\u0302e la rivero Rejno (L-2/409). Loyola manskribis per lignokarbo: \u201cRejno nacionalsocialista urbestro salutante\u201d. Krebs estis la urbestro de Frankfurto de marto 1933 g\u0302is 1945. Du semajnojn post lia enpostenigo li maldungis c\u0302iujn judajn urbajn laboristojn, antau\u0306 ol la germana \u201cLeg\u0302o pri Restarigo de la Profesia Civila Servo\u201d forigis judojn el la registara servo. Fine, flago kun svastiko troveblas en alia fotografaj\u0302o farita de Margarete Tro\u0308ger en Falkenstein, vilag\u0302o inter Nurenbergo kaj Munkeno. En g\u0302i videblas grupo de sep kostumitaj esperantistoj kaj la afis\u0302o OLIMPIA 1936 (L-3/476)."}, {"text_idx": "#000012", "text": "Ankau\u0306 multas la bildoj pri la itala UK en 1935. Pli ol tridek fotoj rilatas al la s\u0302ipo Sinaia, per kiu la esperantistoj postkongresis en Libio. La kongresanoj aspektas kontentaj, kio defias la konkludon de Ziko van Dijk pri malagrabla etoso dum la krozado.[3] Temis pri franca vapors\u0302ipo konstruita en Skotlando, 112 metrojn longa kaj 12 000 tunoj peza, ofte luata de la esperantistoj dumsomere. S\u0302ajne oni nomis g\u0302in Sinaia memore al la somera log\u0302ejo de la rumana reg\u0302ino Maria, kiu sponsoris g\u0302ian lanc\u0302on en 1924. En la printempo de 1939, tiu sama s\u0302ipo ebligis al 1.599 venkitaj respublikanoj fug\u0302i el Hispanio kaj ekzilig\u0302i en Meksiko. Anekdote, lau\u0306 la deklaritaj lingvo-konoj de la veturantoj, almenau\u0306 du esperantistoj estis inter ili.[4]"}, {"text_idx": "#000013", "text": "La kolekto Loyola konsulteblas rete: "}, {"text_idx": "#000016", "text": "[1] Entute, 1.036 el la 2.200 ciferigitaj bildoj kaj pos\u0302tkartoj rilatas al Esperanto."}, {"text_idx": "#000019", "text": "Laisser un commentaire Annuler la re\u0301ponse"}, {"text_idx": "#000020", "text": "Votre adresse e-mail ne sera pas publie\u0301e. Les champs obligatoires sont indique\u0301s avec *"}, {"text_idx": "#000023", "text": "A transnational look at WW II."}, {"text_idx": "#000024", "text": "Militrakonto est le carnet de bord d\u2019une recherche sur l\u2019imaginaire transnational de la seconde guerre mondiale a\u0300 travers les sources en espe\u0301ranto.\nAfrikaans \u2013 \u0627\u0644\u0639\u0631\u0628\u064a\u0629 \u2013 Bahasa Indonesia \u2013 Catala\u0300 \u2013 Deutsch \u2013 Espan\u0303ol \u2013 Esperanto \u2013 English \u2013 Franc\u0327ais \u2013 \u05e2\u05b4\u05d1\u05b0\u05e8\u05b4\u05d9\u05ea \u2013 Italiano \u2013 \u65e5\u672c\u8a9e \u2013 Magyarul \u2013 Po polsku \u2013 Portugue\u0302s \u2013 \u0420\u0443\u0441\u0441\u043a\u0438\u0438\u0306"}, {"text_idx": "#000025", "text": "\u201cRealisma kaj vera rakonto\u201d pri la mondo: La alveturado de Lucien Pe\u0301raire orienten (1928-1932)De arda kredanto al disidentoLa malmilito de svisa esperantistoLa taksiisto kaj la nau\u0306 krucoj"}]